TV7 JERUUSALEMMA UUDISED
Meie tänased teemad -
Islamismi halb nädal
EL kavatseb märgistada Läänekalda juudi tooted
Lõpetatakse Siinai operatsiooni
Enamik Gaza tunnelitest on hävitatud
Turvatara ei takista täielikult rünnakuid
TV7 Jeruusalemma Uudistest - Shalom!
Iisraeli Rahvuslike Uudiste ehk Arutz Sheva teatel
ülistab Süüria opositsioon EL'i eelmise nädala otsust
nimetada shiistliku Hezbollah sõjaline tiib terrorirühmituseks.
Süüria opositsioon koosneb peamiselt sunni moslemitest.
Süüria Rahvuskogu nimetas otsust sammuks õiges suunas ja rõhutas,
et EL peab tegutsema,
et poolsõjaliste vägede sekkumine Süüria asjadesse lõppeks.
Süüria Rahvuskogu tahab viia Hezbollah ametnikud kohtu ette
vastutama Süüria territooriumil toime pandud kuritegude eest.
Liibanonis baseeruvat Hezbollah't toetavad nii Iraan
kui Süüria Bashar al-Assadi valitsus.
Hezbollah roll on pidevalt kasvanud mässuliste valduses olevate alade
tagasivallutamises, kuigi nende jõud on vähenenud.
Iisrael ja teised lääneriigid, muuhulgas ka Suurbritannia,
on juba kaua nõudnud Hezbollah'le sanktsioonide kehtestamist
selle pikaajaliste hirmutegude tõttu.
Ilmselt pani rühmituse sekkumine Süüria siseasjadesse
lõpuks otsuse vastu olnud EL'i liikmesriigid meelt muutma.
EL'i välispoliitikajuht Ashton propageerib põhjalikke juhiseid
erimärgistuse kehtestamiseks aasta lõpuks
Juudas ja Samaarias tehtud toodetele, teatas Haaretz eelmisel nädalal.
EL avaldas eelmisel nädalal juhised, mis ei luba liikmesriikidel rahastada
ega tegemist teha Juuda ja Samaaria
ning Ida-Jeruusalemma ja Golani kõrgustike juudi asundustega,
väites, et mainitud alad on illegaalselt okupeeritud.
Juhiste sissejuhatuse väitel ei tunnusta EL
Iisraeli suveräänsust Golani kõrgustikel,
Gaza sektoris ja Läänekaldal, ning ka Ida-Jeruusalemmas.
EL ei pea neid Iisraeli territooriumiks,
hoolimata nende rahvusvahelise õiguse järgsest staatusest.
Iisraeli ekspertide sõnul võib meetmetel olla suur mõju
Iisraeli äritegevusele EL-iga.
Iisraeli kaitseminister Moshe Yaalon ütles, et kuigi Egiptuse armee
tegutseb tõhusalt terroristide vastu Siinail,
kestab protsess Iisraeli meelest liiga kaua.
Yaalon külastas eelmisel nädalal Egiptuse piiri,
uurimaks, kuidas läheb armeel Siinai halvenenud julgeolekuoludes.
Yaaloni väitel kuuleb Iisrael iga päev terrorirünnakutest
ja kardetakse, et relvad pööratakse ka Iisraeli vastu.
Kuigi Iisrael on oma vägesid piiril tõhustanud
ja paigaldanud raketitõrjepatareid Eilatti kaitsma, loodab Yaalon,
et Egiptuse julgeolekuaparaat saaks Siinail hakkama
islamiäärmuslaste väljakutsega.
Yaaloni väitel on Egiptus väehulki Siinail kasvatanud
ja valmis rünnaku puhul tegutsema.
Kaitseminister Yaaloni sõnul on kõik Siinail asuvad Egiptuse väed
seal Iisraeli loal, nagu eeldab bilateraalne kokkulepe.
Yaaloni väitel on Egiptuse armee ja julgeolekujõudude tegevus Siinail
olnud viimastel kuudel tõhusam,
eriti võimuvahetuse järgseil nädalail.
Väed on Siinail endisest agressiivsemad
ja kohal on ka lahingukopterid.
Yaaloni väitel kestab protsess Iisraeli meelest siiski liiga kaua.
Egiptuse islamistliku presidendi Mohammed Morsi kukutamise järel
on püha sõda pidavad terroristid lisanud väigvaldseid kampaaniaid
julgeolekujõudude ja Egiptuse tsiviilelanike vastu,
seda eelkõige Siinail.
Rünnatud on ka Egiptuse kristlasi ja Iisraeli piiripunkti.
Viimase taga olevat olnud Moslemi- vennaskonnaga seotud rühmitus.
Egiptuse operatsiooni sihiks on nende rühmituste väljajuurimine
ja korra taastamine üha vähem seadusest hoolival Siinail.
ÜRO Lähis-Ida rahusaadiku Robert Serry hinnangul
on Egiptusest Gazasse viivatest tunnelitest hävitatud 80%.
Pärast seda, kui Egiptuse armee kukutas Morsi,
kelle Moslemivennaskond on Gazat valitseva Hamasi sõsarrühmitus,
püütakse elimineerida Siinai terrorirakke.
Rakud on kasutanud piirkonnas valitsevat seadusetust
rünnakute korraldamiseks.
Operatsioonide osana on Egiptuse armee sulgenud tunneleid,
mille kaudu liikusid Siinai-Gaza vahel relvad, varustus ja terroristid.
Serry väitel on Gazas suur kütusepuudus,
ning ehitusmaterjalide defitsiit,
mida toimetatakse Gazasse peamiselt salakaubatunnelite kaudu.
seoses ametlikes piiripunktides valitsevate karmide piirangutega.
ÜRO Lähis-Ida rahusaadiku väitel on Hamas,
kes kogub tunnelikaubanduselt maksu, kandnud tunnelite sulgemise tõttu
suuri kahjusid.
Kuna kaupadele on avatud vaid Iisraeli piiripunkt,
mis tegeleb kasvavate tarbekaupadehulgaga,
tunneb ÜRO Serry sõnul muret, et Gaza juba varem halb majanduslik
ja humanitaarolukord halveneb, kui ei vabastata põhitoodete,
nagu ehitusmaterjalide pääsu Gazasse läbi ametlike piiripunktide.
Gazat valitsevate Hamasi terroristide väitel
vajavad nad pidevalt salakaubatunneleid,
kuna sektor on Iisraeli piiramisrõngas.
Nad ignoreerivad fakti,
et Iisrael lubab jätkuvalt humanitaarabi toimetamist Gazasse.
Iisrael on aktsepteerinud Gazas sadu rahvusvahelise rahastuse
ja järelvalvega projekte.
Samal ajal on püüdnud Hamas Gaza elanikke karistada,
vähendades sektorisse saabuvate Iisraeli toodete skaalat.
Hamas teeb seda pahameele tõttu Iisraeli ja PO vahelise koostöö üle,
mida tehakse Gazasse siirduvate toodete osas
Hamasist hoolimata.
Hamasi majandusminister Al-Rafati ütles eelmisel pühapäeval,
et tunnelite sulgemine juunis tõi Gazale ca 230 miljonit USD kahju,
mis on ligi kümnendik sektori bruto SKPst.
Al-Rafati sõnul ähvardab pidev piiramine
lõpetada ehitusprojektid täielikult, viidates tsemendile,
mida toodi tunnelite kaudu.
Araablased loopisid eelmisel neljapäeval
Damaskuse väravast möödunud Iisraeli bussi pihta kive.
Neli inimest, kellest üks beebi, said kergemalt viga
ja kiirabi osutas neile kohapeal esmaabi.
Päev varem sai 40-aastane mees tõsiselt haavata,
kui araablasest ründaja pussitas teda pargis selga ja kätte.
Turvatara on enesetapu- ja teisi massihävitusrünnakuid
suures osas takistanud,
kuid see pole suutnud sama tõhusalt ära hoida
maanteeterrorijuhtumeid, nagu kividega loopimist,
tulepommirünnakuid ja mööduvate autode tulistamist.
Need olid meie tänased uudised. Shalom ja kohtumiseni!
Tõlge: Monika Jaaguri